**РЕГЛАМЕНТ ЗА УЧАСТИЕ В КОНКУРС „МЛАД УЧЕН“**

**към Съюз на учените - Варна, научна област 7.0 „Здравеопазване и спорт“**

1. **Условия за допускане на кандидата до участие:**
   1. Документ за завършена магистърска степен в област, в която се кандидатства;
   2. Автобиография - европейски формат на български и английски език;
   3. Списък на публикациите на кандидата (представяне на до 3 най-значими в пълен текст);
   4. Препоръка от двама утвърдени учени. Когато ученият е зачислен за обучение в

ОНС „доктор”, при възможност едната препоръка да е от научния ръководител /консултант/;

* 1. Принадлежност към категорията „млад учен”\*;
  2. При наличие на публикации в списания с импакт фактор, се представя академична справка за това, издадена от библиотеката на МУ-Варна.

**Допускането на кандидатите се извършва с Решение на УС на Съюза на учените – Варна при наличие на посочените в т.1 условия за участие.**

**Допуснатите кандидати се класират от Комисия, избрана от УС на СУ-Варна въз основа на критериите от т.2. в зависимост от броя на получените точки. За спечелил конкурса се приема кандидатът, получил най-висок брой точки.**

1. **Критерии за класиране:**

|  |  |
| --- | --- |
| **критерий** | **Брой точки** |
| 1. Защитен дисертационен труд за присъждане на ОНС „доктор“ | 50 т. |
| 1. Самостоятелна монография | 100 т. |
| 1. Съавторство в монография, учебник, ръководство, с доказан принос на кандидата | 30 т. |
| 1. Самостоятелни или в колектив статии, с място на кандидата до 3-ти автор, публикувани в списания с импакт фактор (Scopus/ Web of Science) | 30 т. |
| 1. Самостоятелни или в колектив доклади, с място на кандидата до 3-ти автор, публикувани в резюме в списания с импакт фактор (Scopus/ Web of Science) | 20 т. |
| 1. Самостоятелни или в колектив статии, с място на кандидата до 3-ти автор, публикувани в чуждестранни реферирани и индексирани научни издания (извън Scopus/ Web of Science) | 15 т. |
| 1. Самостоятелни или в колектив статии с място на кандидата до 3-ти автор публикувани в национални реферирани и индексирани издания (списък на НАЦИД) | 10 т. |
| 1. Участие в научни проекти | 15 т. |

Забележка: посочените точки са за 1 публикация/ 1 участие

**\*"Млад учен"** - лице, което извършва научноизследователска и научно-образователна дейност във висше училище и/или научна организация, след придобиване на първа образователно-квалификационна степен „магистър“, но не повече от 10 години след придобиването ѝ.